Document ID: 32010D0781

DECIZIA COMISIEI
din 16 decembrie 2010
de modificare a Directivei 92/34/CEE a Consiliului în vederea prelungirii derogării privind condițiile de import pentru materialul săditor de plante fructifere și plantele fructifere destinate producției de fructe provenind din țări terțe
[notificată cu numărul C(2010) 9015]
(2010/781/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 92/34/CEE a Consiliului din 28 aprilie 1992 privind comercializarea materialului săditor de plante fructifere și a plantelor fructifere destinate producției de fructe (1), în special articolul 16 alineatul (2) paragraful al doilea,
întrucât:
(1)
În aplicarea articolului 16 alineatul (1) din Directiva 92/34/CEE, Comisia ar trebui să decidă dacă materialul săditor de plante fructifere și plantele fructifere produse într-o țară terță și prezentând aceleași garanții în ceea ce privește obligațiile furnizorului, identitatea, caracteristicile, aspectele fitosanitare, mediul de cultură, ambalajul, modalitățile de inspecție, marcarea și sigilarea sunt echivalente din aceste puncte de vedere cu materialul săditor de plante fructifere și cu plantele fructifere produse în Uniune și conforme cu cerințele și condițiile stabilite în directiva menționată anterior.
(2)
Cu toate acestea, informațiile disponibile în prezent privind condițiile aplicabile în țările terțe sunt în continuare insuficiente pentru a permite Comisiei să adopte, în acest stadiu, o astfel de decizie cu privire la o țară terță oarecare.
(3)
Pentru a evita perturbarea schimburilor comerciale, este necesar ca statele membre care importă material săditor de plante fructifere și plante fructifere din țările terțe să fie autorizate în continuare să aplice condiții echivalente celor aplicabile produselor asemănătoare obținute în Uniune, în conformitate cu articolul 16 alineatul (2) din Directiva 92/34/CEE.
(4)
Perioada de aplicare a derogării prevăzute în Directiva 92/34/CEE pentru aceste importuri ar trebui în consecință extinsă până la data de 29 septembrie 2012.
(5)
Prin urmare, Directiva 92/34/CEE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru materialul săditor și plantele din genuri și specii de fructe,
ADOPTĂ PREZENTA DECIZIE:
Articolul 1
La articolul 16 alineatul (2) primul paragraf din Directiva 92/34/CEE, data de „31 decembrie 2010” se înlocuiește cu data de „29 septembrie 2012”.
Articolul 2
Prezenta decizie se adresează statelor membre.
Adoptată la Bruxelles, 16 decembrie 2010.

Labels: 3
17
6